Отчет за дейността

на Народно читалище „Минчо Иванов-1912” с.Макариополско за 2022 година

Основната цел на Читалището е да задоволява потребностите на населението, свързани с развитието и обогатяването на културния живот, запазване и разпространение на народните обичаи и традиции. В читалището е съсредоточена цялата културна и обществена дейност на населението. Поддържа се общодостъпна библиотека. В читалищните зали се провеждат всички обществени изяви - събрания, срещи, концерти, презентации и др.

Библиотечна дейност:

Библиотечната дейност е основната дейност на читалището. В библиотеката работят един щатен секретар и 0,5 бр. библиотекар. Разполагаме с 4 компютъра, 1бр. копирна машина по Глобални библиотеки в услуга на населението, 1бр. цветен принтер, 1 лаптоп, като размножаването на документи е абсолютно безплатно. Книгите в библиотеката са подредени в заемна за възрастни и детски отдел. Библиотечният фонд е нареден систематично-азбучно според библиотечните изисквания. За удобството на учениците е обособена „Библиотека за ученика”. Когато нямаме книгата на хартиен носител, децата я намират в интернет. За възрастните читатели ползваме заемна от РБ „Петър Стъпов” гр.Търговище. Абонамента на пресата през периода е 4 вестника и 2 списания. През годината читателите са 119. Посещенията са 3544. Съответно книгите са - 10940, в това число 24 нови книги от абонамент на списание „Журнал”. Дарените книги са общо 704 тома, обработени и включени във фонда на библиотеката и предоставени за ползване на читателите. Изготвихме информационни витрини в читалището и Фейсбук като отбелязахме годишнини на бележити личности. Също така отбелязвахме празниците, именните дни, световни и международни дни. Проведохме различни обучения в интернет центъра, както и изготвяхме презентации.

Културно-масова дейност:

Мероприятията през отчетния период са както следва:

Започваме с народните обичаи от Бабинден с изложба на плетени детски и бебешки дрешки, изплетени от сръчните ръце на жените от селото.

На 2 февруари отбелязахме „Петльовден” с изложба на курбан чорба от петел и питка в Читалището. Информация за традицията и легендата около празника.

На 14 февруари - Трифон Зарезан - зарязване на лозите в лозовите масиви на селото, дегустацията на вино, избор на „Най-добър винар” и изложба на вина. Участие на фолклорната група с тематични песни за празника.

На 25 февруари вечерта преди Сирни заговезни спазихме обичая „Олелия”, запалихме големи огньове, които прескачахме за здраве, играхме хора край тях.

Следва 1 март - където закачихме голямата мартеница на терасата на читалището, за благодат на селото. Баба Марта закичи жители на селото, посети Дневен център за възрасни хора, ДГ „Първи юни”, ОБ.У „Христо Ботев” и здравна служба, като подари на всички мартенички, изработени в читалището в „Работилничка за мартенички”. Направихме и изложба на мартенички изработени в работилничката. Мартенска изложба на творби на децата от Об.У „Христо Ботев” и ДГ „Първи юни” с. Макариополско. Украсихме читалището и центъра с тематична мартенска украса.

Отбелязахме деня на самодееца с връчване на поздравителни адреси на нашите всеотдайни самодейци.

Отбелязахме 3 март с поднасяне на венци и цветя на войнишкия паметник. Включихме се в инициативата „Пробуждане с хоро”.

8 март – Международния ден на жената, отбелязахме с презентация в Читалището на тема „Поклон пред жената”, подарихме картички на жените от селото, изработени в „Осмомартенска работилничка”.

На 14 март – по повод 85 години от рождението на Надка Караджова си припомнихме живота и творчеството й. Слушахме нейни песни.

На 22 март – Първа пролет, организирахме си поход в нашата красива гора. Пролетна украса в читалището.

На 25 март – Благовещение, традицията повелява да се прескача огън. Пресъздадохме обичая с дечицата и техните ръководители от ДГ „Първи юни” с. Макариополско.

На 31 март гостувахме в училището на „Празника на буквите”, нашите бъдещи читатели - първокласниците изнесоха прекрасна програма.

1 април – Ден на хумора, сатирата и забавата, отбелязахме с литературно четене на разказите на Чудомир.

С децата от училището изработихме том 5 на „Любима детска книга” по повод международния ден на книгата – 2 април.

От 4 до 8 април в читалището проведохме „Маратон на четенето” с децата от селото, четохме любими детски книжки.

Проведохме обичая „Лазаруване” – На 16 април 30 гиздави лазарките разпределени в две групи обиколиха селото, благославяйки за здраве и берекет. Украсихме читалището и центъра с тематична великденска украса.

На 18 април за трети пореден път се включихме в инициативата „Капачки за бъдеще”, като предадохме капачки събрани от нашите жители на селото с голям ентусиазъм. Надяваме се занапред да се включат повече хора.

На 19 и 20 април проведохме кампания „Чети с мен” по съвместна инициатива с Об.У „Христо Ботев и ДГ „Първи юни” четохме и разказвахме любими детски приказки.

На Велика събота 23 април, в ателие „Пъстър Великден” боядисахме яйца с децата от селото. Направихме изложба „Шарен и пъстър Великден” на шарени яйца в която участваха и децата от ДГ „Първи юни”. Почистихме и центъра.

Отбелязахме Деня на земята – 22 април, с нашите самодейци и децата от училището с почистване на обществените места, центъра и улици.

На 6 май отбелязахме Гергьовден с празнично тържество, участие взеха Фолклорната ни група, Мая Василева - индивидуален изпълнител и нашите дечица самодейци от селото, като изпълниха тематични песни и стихове. Патриотичен клуб „Възраждане - Търговище” взеха участие с възстановка на „Излизане на хайдушка чета”.

От 09.05. до 13.05.2023г. се проведе „Национална библиотечна седмица”. Децата и техните ръководители от Об. У. „Христо Ботев” с. Макариополско, посетиха нашата библиотека и се запознаха с работата на „библиотекаря”.

На 13.05.2023г. взехме участие в програмата на 243 – Традиционен пролетен панаир гр. Търговище. Като бяхме част от инициативата на Фолклорен клуб „Омая” – Съпреживяването „Да се хванем на хорото”.

На 25 май в големия салон ни гостува Об.У „Христо Ботев” по повод 24 май – Ден на светите братя Кирил и Методий, на българската азбука, просвета и култура и славянската книжовност, като проведоха празничен концерт.

На 1 юни „Ден на детето”, Читалището гостува в ДГ „Първи юни” където се проведе празнично тържество, децата бяха наградени с подаръци за празника. А съвместно с Об.У. „Христо Ботев” проведохме „Спортни игри” със състезателен характер, където най – сръчните получиха награди и грамоти.

На 2 юни – Денят на Христо Ботев и загиналите за свободата и независимостта на България - организирахме рецитал, поднасяне на цветя на войнишкия паметник съвместно с Об. У „Христо Ботев”, подготвихме витрина в читалището.

На 11 юни тържествено отбелязахме 110 години от създаването на НЧ „Минчо Иванов-1912” с. Макариополско с празничен концерт в големия салон на читалището. В програмата участваха балет „Вега” гр. Търговище, Фолклорен клуб „Омая” гр. Търговище, Ансамбъл „Мизия” гр. Търговище, Об. У „Христо Ботев” с. Макариополско, ДГ „Първи юни” с. Макариополско, Фолклорната група и индивидуален изпълнител Мая Василева, Лазарската група и Коледарската група при НЧ ‘Минчо Иванов с. Макариополско. Подготвихме изложба от снимки за историята на читалището от неговото създаване до наши дни. Изложба на постигнатите отличия, награди и грамоти на самодейците ни. Изложба на реквизит от Театралната група. Открихме зала „Любителска етнографска сбирка” с вещи от бита на жителите на селото, дарени на читалището за създаването на тази зала.

На 12 юни Фолклорната група и индивидуален изпълнител Мая Василева взеха участие в първи етап на Национален събор за народно творчество „Копривщица -2022г, където се представиха отлично и се класираха за събора в Копривщица през август.

На 21 юни облечени в носии се включихме в общоградски поход и подкрепа на инициативата „Заставам за мира” в гр. Търговище.

На 24 юни – Еньовден – отбелязахме със събирането на билки и си сплетохме еньовски венец.

На 25 юни Фолклорната група и индивидуален изпълнител Мая Василева взеха участие в Фолклорен събор „Петровска китка” гр. Велики Преслав.

През лятната ваканция, имахме „Лятна читалня” за деца и възрастни на открито всеки понеделник и четвъртък. А в „Лятна занималня” всеки ден имахме различни занимания с децата: „С игрите на баба на открито”, „Прожекции на детски приказки и филмчета на мултимедия”, „Рисунка на асфалт”, „Ден за песен”, Образователни и настолни игри, тенис на маса, пикник, велопоход, оборка и почистване на различни участъци, решаване на кръстословици, рисуване, моделиране, приложно изкуство и четене.

На 09 юли Фолклорната група и индивидуален изпълнител Мая Василева взеха участие в Национална фолклорна среща „Автентичност и съвремие” гр. Попово, където групата получи заслужено - Първо място, а Мая - Второ място.

На 20 юли Фолклорната група и индивидуален изпълнител Мая Василева взеха участие в сбора на с. Съединение, като бяха част от музикалната програма.

На 6 август Фолклорната група и индивидуален изпълнител Мая Василева взеха участие в XII – Национален събор за народно творчество – Копривщица - 2022г. Завърнахме се достойно със сребърен медал.

На 26 август с децата от селото се включихме в Фестивала „Незабравимите игри от раклата на баба” с. Голямо Соколово”, където представихме 7 игри.

На 28 август Фолклорната група взе участие във Национален фестивал на изкуствата „С ритъма на морето” к.к. Албена от където се завърна достойно с II място.

На 4 септември Фолклорната група и индивидуален изпълнител Мая Василева взеха участие в X Тракийски събор „Фисека пее” с. Буховци. Групата беше отличена с 2-ро място, а Мая с 1-во място.

Отбелязахме 6 септември – „Съединението на Княжество България с Източна Румелия”.

На 11 септември взехме участие в „Пети празник на чесъна” с. Пробуда в кулинарния конкурс, като участвахме с 8 ястия. Спечелихме 2-ро място в категория „Топли предястия”

На 22 септември бяхме гости на тържеството по повод рождения ден на Фолклорен клуб „Омая”. Индивидуалния изпълнител Мая Василева взе участие в музикалната програма с изпълнението на няколко песни.

22 септември - „Независимостта на България” отбелязахме с поднасяне на цветя и слово.

На 24 септември се проведе „Празник на баницата” – изложбата от баници наброяваше 120 различни по вид, вкус и плънка тестени изкушения. Имаше демонстрация на традиционната ни дърпана и точена баница. Музикална програма с участието на Фолклорната група, Мая Василева, Анита Андреева – инструменталист с гайда, ФК „Омая”, НЧ „Развитие-1904” гр. Търговище, кв. Въбел. За първи път се проведе и конкурс „Баницата – вкусното изкушение”. Приготвихме и традиционна макариополска пилешка чорба.

На 25 септември Фолклорната група и индивидуален изпълнител Мая Василева взеха участие в Национален фестивал „С хоро и песен във Водица всяка есен”, където Мая беше отличена с Първо място.

На 8 октомври взехме участие в 9-ти мини футболен турнир под мотото „Млади и зелени” с два отбора от 10-14г и 15-18г. на Футболен клуб „Спортист –Макариополско”.

На 15 октомври се включихме отново в кампанията „Капачки за бъдеще”, като предадохме събраните капачки от жителите на селото.

На 26 октомври Димитровден – храмовия празник на църквата се отбеляза с водосвет и курбан за здраве на всички жители на селото.

1 ноември - Деня на народните будители отбелязахме с информационна витрина и поздравление към днешните будители. Откриване на зала „Ретро класна стая” в читалището посветена на 300 години от рождението на Паисий Хилендарски, 260 години от написването на История славянобългарска и 60 години от канонизирането му за светец. По повод годишнината и нашата инициатива децата от ОБ. У „Христо Ботев и наши самодейци направиха препис на „История славянобългарска”. Преписа беше изложен във витрините на центъра на гр. Търговище.

На 21 ноември Фолклорната група взе участие в празничната програма на 95- годишнината на НЧ „Светлина -1927” с Давидово.

На 24 ноември гостувахме на 101 – годишния дядо Ибрям който ни посрещна в дома си. Поднесохме му поздравителен адрес и един тефтер в който да записва истории. Негови гости бяха Кмета на селото, местните медии и д-р Русев. Оказа се, че дядо Ибрям е най-възрастния жител на общината.

През декември ни завладя „Коледния дух”, с помощта на доброволци и дарители подготвихме коледен кът в Читалището, украсихме центъра - сградата на Читалището, Кметството и коледната елха, която грейна тържествено на 10.12.2022г. с музика, хора, фойерверки, забавления, с което продължихме една нова традиция в нашето село, поставила началото си през 2021г.

Организирахме Трети национален онлайн конкурс „Моята Коледа” – 2022г., в който участниците бяха 102 –ма на брой. В периода от 04.12.22г. до 25.12.2022г.

Организирахме Трети национален онлайн конкурс „Най-автентична сурвачка” 2022г., в които участниците бяха 117 на брой. В периода 26.12.2022г. до 07.01.2023г.

На 04.12 Фолклорната група и индивидуален изпълнител Мая Василева взеха участие в Национален музикално-кулинарен фестивал „Никулденско веселие” с. Медовина, където групата бе отличена с Първо място, а Мая с Второ място.

На 24 декември – „Бъдни вечер”, Коледарите - 26 момчета, разпределени в две групи обходиха селото и благославяха стопаните за здраве и берекет. Подготвихме изложба „Вълшебна Коледа” с рисунки и картички изработени от децата от ДГ „Първи юни и Об. У. „Христо Ботев”.

На 26 декември посрещнахме Дядо Коледа и Снежанка в читалището. В „Работилничката на дядо Коледа” изработихме коледни картички, коледни бисквитки, сурвакници, рисувахме, играхме и се забавлявахме.

Любителско творчество:

Самодейността към читалището е богата. Фолклорна група, която е вече на 19 години. Поради епидемичната обстановка в страна репетициите се провеждаха когато е възможно, а когато мерките не позволяваха, жените си заучаваха песните вкъщи.

Участия получени грамоти и награди

- Второ и трето място за Коледарите от участието им в Онлайн коледен конкурс за коледарски наричанки "Стани нине, господине"-  
3 грамоти и 2 медали  
  
- Златен медал и диплом за НЧ "Минчо Иванов-1912" с.Макариополско от участието ни в Четвърти национален фестивал "От Игнажден до Коледа -традиции и съвременност”  
Раздел - Обреден хляб-  
1 грамота и 1 медал  
  
- Грамоти от Четвърти национален фестивал "От Игнажден до Коледа" за участие на Коледарската група към НЧ "Минчо Иванов-1912", и за дечицата от ДГ "Първи юни" и Об. У "Христо Ботев" с. Макариополско-  
1 грамота  
  
- Грамота за участието ни в конкурс "Коледа у дома" за коледния кът в читалището-  
1 грамота  
  
- III МЯСТО  
Категория - зимни обредни песни.   
От участието ни в Национален виртуален конкурс за обредни народни песни "Всичко българско и родно, любя, тача и милея"-  
4 грамоти 1 медал  
  
  
- Получена грамота и сувенир за Мая Пламенова Василева от участието й във Втори конкурс "Картичка за мама"-  
1 грамота и сувенир  
  
- Получена грамота за Мая Пламенова Василева от участието й в Национален конкурс за изработка на мартеница "Червено - бели вдъхновения"-  
1 грамота  
  
- Получени грамоти за Мая Пламенова Василева от участието й в Национален конкурс "Освобождението на България в думи и картини"-  
2 грамоти  
  
- Получени грамоти от участието на Фолклорната група и Мая Василева в Онлайн фестивал "Среди зима на мегдана Радилово 2022г"-  
3 грамоти и сувенир  
  
- Получена грамота за участие на Мая Пламенова Василева в Национален конкурс за рисунка Кукерски игри "Магията на кукеровден"-  
1 грамота  
  
- Диплом, поощрителна награда за Мая Пламенова Василева, Клуб "Млад възрожденец" в Национален конкурс за детско творчество "С България в сърцето"-   
1 грамота, чаша и химикал  
  
- Първо място за Мая  
Получени грамота и награди за Мая Пламенова Василева, Клуб "Млад художник" от участие в конкурс за рисунка на тема "Подарък за мама"-  
1 грамота, моливи, скицник.  
  
- Трето място и специалната награда на Председателя на НЧ "Будител-1927" с. Баячево от участието ни в Онлайн конкурс "Празник на виното и любовта 2022г"-  
7 грамоти, 2 опаковане фолио, 1 дъска, 1 сувенир, нож за белене  
  
- Получени грамоти от участие на нашите самодейци в Онлайн конкурс за Най - автентична носия "От раклата на баба"-  
5 грамоти  
  
- Второ място  
За Мая Василева от участие в Онлайн фотоконкурс "Моите забавни зимни приключения"-  
2 грамоти, 1 медал, 1 рамка  
  
- Грамоти за Клуб "Млад възрожденец" от участието в конкурс "По стъпките на Апостола"-  
3 грамоти  
  
- Получени награди и грамоти за Мая и Димана от клуб "Млад художник" от участието им в конкурс "Мама и аз"-  
2 грамоти, 2 рамки  
  
- Първо място  
За Мая Пламенова Василева от участието й в конкурс "Моята любим приказен герой", категория апликация-  
2 грамоти, 1 място книжка  
  
- Трето място  
За Марийка Атанасова от участието й в конкурс "Куклата на баба"-  
2 грамоти, 1 медал - 3 място, 1 рамка  
  
- Трето място  
За Мая Пламенова Василева от участието й в Онлайн конкурс за рецитация на тема "България в нашите сърца" посветен на 3 март-  
1 грамота, 1 сувенир  
  
- Получена грамота от участието ни в Национален онлайн конкурс "Престилката символ на женското начало"-  
1 Грамота  
  
- Получени грамоти от конкурс "Аз, ти, той - Ние сме Европа"-  
2 грамоти  
  
- Получени награди за Мая Василева от участието й в конкурс "Мечтаният дом през очите на нашите деца"  
1 комплект моливи, 1 скицник, Ваучер за 50 лв-  
  
- Трето място   
Заслужено трето място, диплом и медал за Мая Пламенова Василева от участието й в "Парад на песента"-  
1 грамота, 1 медал 3 място  
  
- Получени грамоти за участието ни в "Седмица на космонавтиката"-  
3 грамоти  
  
- Грамота за участие на Мая Пламенова Василева в конкурс "Сезоните на гората"-  
1 грамота  
  
- Получени грамоти за участието ни в конкурс "Шарени яйца"-  
2 грамоти  
  
- Получени грамоти от участие на Фолклорната група и Мая Пламенова Василева в Фолклорен събор "Петровска китка" -  
2 грамоти  
  
- Фолклорната група към НЧ "Минчо Иванов-1912" и Мая Пламенова Василева успешно представили се в първи етап на Национален събор за народно творчество "Копривщица 2022"-

2 грамоти  
  
- Заслужено отличие за участието ни в Национална фолклорна среща "Автентичност и съвремие" гр. Попово!  
ПЪРВО МЯСТО Диплом и медал за Фолклорната група при НЧ "Минчо Иванов-1912" с.Макариополско!   
ВТОРО МЯСТО Диплом и медал за Мая Василева, индивидуален изпълнител при НЧ "Минчо Иванов-1912" с.Макариополско!   
Специална награда на журито Ваучер за участие в Национален фестивал на изкуствата "С ритъма на морето" на НЧ "Минчо Иванов-1912" с.Макариополско-  
2 грамоти  
1 медал 1 място и 1 медал 2 място  
  
- Много отличия получени за нашите самодейци в различни категории от участие в конкурс за рисунка и фотоконкурс "Светът около мен" -  
3 първи места  
2 втори места  
3 трети места  
11 грамоти, 8 медала, 1 книжка  
  
- Получена грамота за участие в конкурс Четвърти национален конкурс "Вяра и упование"-  
1 грамота  
  
- Получена грамота за участие в конкурс за рисунка "Моят любим филмов герой"-  
1 грамота  
  
- Получена грамота за участие във Втори национален кулинарен конкурс "Великденски традиционни козунаци-2022"-   
1 грамота  
  
- "Фестивал незабравимите игри от раклата на баба" с. Голямо Соколово!  
Детска група "Пъстро детство" при НЧ "Минчо Иванов-1912" взе участие във фестивала като децата представиха 7 различни игри от "раклите на баба"-  
7 грамоти  
  
- ХII-ти Национален събор на българското народно творчество - Копривщица - 2022г.  
Завърнахме се достойно със сребърен медал за НЧ "Минчо Иванов-1912" с.Макариополско-   
2 грамоти 1 медал  
  
- "Пети празник на чесъна" с. Пробуда  
Получихме II Място в категория  
"Топли предястия"-   
9 грамоти, 8 бъркалки  
1 престилка  
  
- Участие на Фолклорната група към НЧ "Минчо Иванов-1912" и заслужено  
II Място в Национален фестивал на изкуствата "С ритъма на морето"  
к. к. Албена-   
1 грамота, 1 статуетка  
  
- ХI Тракийски фолклорен събор "Фисекът пее" с. Буховци 2022г.  
Първо Място за Мая Пламенова Василева - индивидуален изпълнител   
Второ Място за Фолклорната група при "Минчо Иванов-1912" с.Макариополско-  
2 грамоти, 2 медала, 2 сувенира  
  
  
  
- Първо място   
Заслужена награда за Мая Пламенова Василева - златен медал от участие в VIII Национален фолклорен фестивал "С хоро и песен във Водица всяка есен"-  
2 грамоти, 1 медал, 1 сувенир  
  
- УЧАСТИЕ НА ФУТБОЛЕН КЛУБ "СПОРТИСТ-МАКАРИОПОЛСКО" в 9-ти мини футболен под мотото: "Млади и зелени" посветен на Европейската година на младежтта.  
Взехме участие и в двете възрастови групи: 10-14 години и 15-18 години, с най-добрия треньор Г-н Кирил Кирилов.   
Организатор: Общински читалищен съвет във партньорство със ЕВРОПА ДИРЕКТНО-ШУМЕН и със съдействието на НСО гр.Търговище -  
2 грамоти и 2 медала  
16 химикалка, 1 чанта за документи  
  
- 22.09. РОЖДЕН ДЕН, "ОМАЯ"! Участие на Мая Василева в музикалната програма -  
Без награди  
  
- Участие на Фолклорната група в сбора на село Съединение в музикалната програма -  
Без награди  
  
- Получена грамота за Мая Пламенова Василева от участието й в Национален фотоконкурс "Моето слънчево лято" -  
1 грамота  
  
- Първо място, златен медал и диплом за Фолклорната група!  
Второ място, сребърен медал и диплом за Мая Пламенова Василева  
От участието в Национален музикално-кулинарен фестивал "Никулденско веселие" с. Медовина -  
2 грамоти и 2 медала  
  
- Участие на Фолклорната група 95 години НЧ "Светлина - 1927" с. Давидово -  
1 Благодарствено писмо  
  
-Участие в Борса на проекти и идеи - сключени 4 сделки, осъществени 2 до момента. Получени дарения – 1 лаптоп, 41 книги, 2 огледала, 7 стъкла за прозорци.  
  
-Участие в Е - FEST  
1 грамота  
Участие в "Космос и аз" -  
1 грамота

-Участие в "Да украсим община Търговище за Коледа " -  
Ваучер 90лв., химикал, и тефтер  
Няма грамотa

Към читалището имаме 2 временни групи – Лазарска група от 30 момичета и Коледарска група от 26 момчета.

Продължаваме работа със 7-те клуба към читалището: „Доброволчески отряд”, „Приложно изкуство”, „Пей с мен”, „Млад художник”, „Млад възрожденец”, „Ръкоделие”, „Спортист Макариополско”.

Нашите самодейци участват с огромно желание и мотивация в дейността на читалището.

Доброволческа дейност:

През изминалата година се включихме в кампанията „Капачки за бъдеще”, с доброволци от селото успяхме да предадем 30 туби с капачки през двете кампании.

Започнахме постоянна дарителска инициатива с благотворителна цел – събиране и раздаване на дрехи и обувки на нуждаещи се хора от селото.

Също така започнахме инициатива за издирване и събиране на стари вещи, свързани с бита и поминъка на селото, с цел обогатяване на битовия кът в читалището и съхраняване на историята. Планираното откриване на обогатения битов кът се състоя на отбелязването на 110 годишнината от основаването на читалището през 2022г. Продължаваме инициативата по събирането и за в бъдеще.

Доброволческия отряд се включи в почистване и подреждане на материалната база и двора на читалището, църквата, засяването на цветя в градинките на центъра. Както и в провеждането на културно – масови мероприятия. Доброволците се отзовават винаги при нужда от наша страна.

Нашите доброволци са: Цонка Ботева, Галя Манева, Пенка Гечева, Величка Иванова, Соня Стаменова, Радостина Славчева, Гергана Дончева, Роза Пенчева, Елина Стефанова, Мария Стефанова, Тодорка Ненкова, Бисерка Илиева, Мария Василева, Марийка Атанасова, Фериде Хасанова, Селиме Исаева, Донка Панайотова, Денка Костова, Недка Иванова, Пенчо Георгиев, Петър Петров, Йордан Колев, Ивелин Димитров, Георги Панайотов, Сейхан Юмеров, Венцислав Гутев, Димитър Димитров, Смиляна Симеонова, Валентин Николов, Маргарита Пенчева, Василка Дикова, Димо Маринов, Тихомир Тодоров, Веселин Тодоров, Иванка Йорданова, Рейза Шабанов, Кремена Маринова, Златка Йорданова, Диана Ненова, Елена Денкова, децата от ОБ. У „Христо Ботев” и други.

Нашите дарители са: Смиляна Симеонова, Радка Захариева, Соня Стаменова, д-р Атанас Атанасов, РБ „Петър Стъпов”, Виждан Азизова, Светла Янкова, Пепа Маринова, Радостина Славчева, Цанка Димитрова, Донка Панайотова, Еленка Атанасова, Бисерка Илиева, Недка Иванова, Милчо Милчев, Янко Янков, Антоанета Стоянова, Детски отдел на РБ „П.Р. Славейков” гр. Велико Търново, Радка Атанасова, Христинка Ганчева, Орфета Хараланова, Десислава Иванова, Надежда Парушева, Маргита Иванова, Генка Жечева, Галя Георгиева, Юлка Витанова, Веселин Тодоров, Мария Василева, Елина Ангелова, Марийка Атанасова, Величка Иванова, Пенка Гечева, Румен Стаменов, Венета Витанова, Рейза Шабанов, Цонка Ботева, Стефка Донева, Петър Петров, Емилия Петрова, Ивелин Димитров, Василка Дикова, Недка Иванова, Пенка Йорданова, Елина Ангелова, Донка Василева, Йордан Йорданов, Веселина Василева, ПК „Възраждане –Търговище”, Пенчо и Боцка Димови, Данка Василева, „Екофол” АД гр. Търговище, Анета и Киро Кирчеви, Ивалин и Ивелина Ботеви, Ялчън и Елеонора Съдъкови, Дарина Василева, Гергана Христова, Таня Георгиева, Станислава Рунчева, Цанка Стефанова, Фодация „Детски книги”, Галина Василева, Йордан Колев, Веска Иванова, Божидара Стъпова, „Гласко” ООД гр. Търговище, Райме Мехмедова, „Ховаг” ЕООД гр. Търговище, Иван Стоянов, Пена Христова, Денко и Цонка Денкови, Гергана и Дарин Димитрови, „Хадат” ООД с. Макариополско, Кооперация „Надежда 3” с. Макариополско, Божидар Митов, д-р Тянев.

Ремонтни дейности:

Подменено е осветлението с енергоспестяващо в малката зала, библиотеката, санитарното помещение и на сцената в големия салон.

Читалището работи съвместно с НСО гр. Търговище, Общински читалищен съвет – гр. Търговище, Европа директно гр. Шумен, Глобални библиотеки - България, ДГ „Първи юни”, ОБ. У „Христо Ботев” с. Макариополско и Пенсионерски клуб „Мак” с. Макариополско, частни фирми и населението на селото.

Това е дейността на нашето читалище. Надяваме се занапред да работим пак заедно с Вас, нашите членове и институциите в селото, при възможност за работа предвид обстановката в страната ни.

В заключение можем да кажем, че Народно читалище „Минчо Иванов-1912” работи успешно. Днес благодарим на всички самодейци, читалищни деятели, дарители и доброволци. Да си пожелаем да работим още по-добре и да постигнем още по-големи успехи за просперитета на нашето прекрасно село.

Изготвил:…………… Председател:…………

Секретар/Цанка Димитрова/ /Цонка Ботева/